stanford-oval/wikipedia huggingface dataset:
นีโอนาซี
กลุ่มนีโอนาซีในประเทศต่างๆ > เยอรมนี

แม้ว่าประเทศเยอรมนีจะเป็นประเทศที่เสียหายอย่างย่อยยับในสงครามโลกครั้งที่สอง และมีการทำลายลัทธินาซีทุกวิถีทาง แม้กระทั่งการแสดงสัญลักษณ์สวัสดิกะก็ผิดกฎหมายของชาติ ทำให้กลุ่มคนเหล่านี้มักรวมตัวกันใต้ดินเป็นหลัก
หลังจากการรวมชาติเยอรมนีในวันที่ 3 ตุลาคมพ.ศ. 2533 กลุ่มนีโอนาซีจึงหาสมาชิกมาได้เพิ่มเติมจากเยอรมันตะวันออก ส่วนมากเป็นวัยรุ่น โดยกลุ่มวัยรุ่นเข้าร่วมกลุ่มนีโอนาซีเพื่อต่อต้านลัทธิคอมมิวนิสต์
กลุ่มนีโอนาซีในประเทศต่างๆ > สหรัฐอเมริกา

เนื่องจากกลุ่มคนผิวขาวในสหรัฐอเมริกามักเกลียดชาวผิวสีอยู่แล้ว จึงทำให้สหรัฐอเมริกามีกลุ่มนีโอนาซีอยู่ค่อนข้างเยอะ ในประเทศสหรัฐอเมริกา ลัทธินาซียังคงอยู่จากช่วงสงครามโลกครั้งที่สองในรูปแบบของพรรคการเมือง และกลุ่มคูคลักซ์แคลน
ดูเพิ่ม

นาซี
แม่แบบ:คตินิยมเชื้อชาติ
↑  https://www.vice.com/gr/article/qbw7am/meet-russias-gay-aryan-skinheads-finally-bringing-homosexuality-to-the-neo-nazi-world
↑  https://en.wikipedia.org/wiki/Neo-Nazism
↑  https://www.dw.com/en/neo-nazi-fire-attack-still-smolders-20-years-on/a-16399158
↑  https://www.nytimes.com/2011/05/11/us/11nazi.html?_r=1&pagewanted=all
น้ำตกวิกตอเรีย

| น้ำตกวิกตอเรีย |
| --- | --- |
Mosi-oa-Tunya

ที่ตั้งน้ำตกในซิมบับเว
ที่ตั้ง: ชายแดนแซมเบีย (ลิฟวิงสโตน) กับซิมบับเว (วิกตอเรียฟอลส์)
พิกัดภูมิศาสตร์: 17°55′28″S 25°51′24″E﻿ / ﻿17.92444°S 25.85667°E﻿ / -17.92444; 25.85667﻿ (น้ำตกวิกตอเรีย)
ชนิด: Waterfall
ความสูงทั้งหมด: 108 เมตร
จำนวนสายน้ำตก: 2
สายน้ำต้นทาง: แม่น้ำแซมบีซี
อัตราการไหลเฉลี่ย: 1,088 m3/s

 แหล่งมรดกโลกโดยยูเนสโก
ชื่อที่ขึ้นทะเบียน: โมซิ-โอวา-ทุนยา / น้ำตกวิกตอเรีย
ประเภท: มรดกทางธรรมชาติ
เกณฑ์: vii, viii
ขึ้นเมื่อ: ค.ศ. 1989 (วาระที่ 13)
เลขอ้างอิง: 509
รัฐภาคี: แซมเบียและซิมบับเว
ภูมิภาค: แอฟริกา
 
 
น้ำตกวิกตอเรีย (อังกฤษ: Victoria Falls) หรือในชื่อท้องถิ่นว่า โมซิ-โอวา-ทุนยา (Mosi-oa-Tunya; ควันที่ส่งเสียงร้องคำราม) หรือในซิมบับเวเรียกว่าน้ำตกมูกาบี (Mugabe Falls)  ตั้งอยู่บริเวณรอยต่อของประเทศแซมเบีย และ ประเทศซิมบับเว เป็นน้ำตกที่มีขนาดใหญ่ที่สุดแห่งหนึ่งของโลก ถูกค้นพบครั้งแรกโดย เดวิด ลิฟวิงสโตน ในปี ค.ศ. 1855 ซึ่งเป็นผู้ตั้งชื่อน้ำตกนี้เพื่อเป็นเกียรติแก่สมเด็จพระราชินีนาถวิกตอเรีย
น้ำตกวิกตอเรียเกิดจากแม่น้ำซัมเบซีซึ่งเป็นแม่น้ำกั้นพรมแดนของสองประเทศ ตกลงมาสู่แอ่งลึก น้ำตกมีขนาดกว้างกว่า 1690 เมตร สูงประมาณ 60-100 เมตร น้ำตกวิกตอเรียสามารถแบ่งเป็น 4 ส่วนย่อย ได้แก่ น้ำตกปีศาจ น้ำตกหลัก น้ำตกสายรุ้ง และน้ำตกตะวันออก ไอน้ำจากน้ำตกวิกตอเรียสามารถมองเห็นได้จากระยะทาง 20 กิโลเมตร
น้ำตกวิกตอเรียได้รับเลือกให้เป็นแหล่งมรดกโลกในปี ค.ศ. 1989 ปัจจุบันน้ำตกวิกตอเรียเป็นสถานที่ท่องเที่ยวและแหล่งสร้างรายได้ที่สำคัญของประเทศแซมเบียและประเทศซิมบับเว จึงมีการสร้างโรงแรมและสิ่งอำนวยความสะดวกต่าง ๆ เพื่อรองรับนักท่องเที่ยวในทั้งสองประเทศ แต่การพัฒนาเหล่านี้ขาดการควบคุมจัดการที่ดีองค์การยูเนสโกจึงเคยพิจารณาจะถอนน้ำตกวิกตอเรียออกจากการเป็นมรดกโลก
ดูเพิ่ม

น้ำตกอีกวาซู
น็อกเดอะน็อก

| น็อกเดอะน็อก |
| --- | --- |

ข้อมูลพื้นฐาน
แนวเพลง: ป็อปร็อก, ร็อก
ช่วงปี: 2549-ปัจจุบัน
ค่ายเพลง: สไปซีดิสก์

สมาชิก: กานต์ มุสิกบุญเลิศ    ภากร มุสิกบุญเลิศ
น็อกเดอะน็อก (อังกฤษ: Knock The Knock) เป็นวงดนตรีแนวร็อกสัญชาติไทย ประกอบด้วยสมาชิก 2 พี่น้องคือ  ปุ๊บปั๊บ – กานต์ มุสิกบุญเลิศ (ร้องนำ , กีตาร์)  และ บีม – ภากร มุสิกบุญเลิศ (เบส, โปรดิวเซอร์) โดยชื่อวงตั้งโดย  ตุล ไวฑูรเกียรติ
ประวัติ

ปุ๊บปั๊บ – กานต์ มุสิกบุญเลิศ น้องชายที่เคยก่อตั้งวงดนตรีกับเพื่อนตั้งแต่สมัยเรียนโดยใช้ชื่อวงว่า  ลูซี่ ซูซาย  (Lucy Suicide) มีหน้าที่เป็นนักร้องนำและแต่งเพลง จากนั้นวงก็ยุบไปเนื่องจากต่างคนแยกย้ายไปทำงานและเรียนต่อ จากนั้น 2 ปี จึงคิดว่าอยากจะทำดนตรีมา จึงเริ่มทำเดโม่อีกครั้งในห้องนอน ซึ่งเพลงแรกที่เขียนมีชื่อว่า“วันเวลาที่หายไป”  จากนั้นได้ชักชวนพี่ชาย  “บีม- ภากร มุสิกบุญเลิศ”  มาร่วมวง ซึ่งเคยเป็นอดีตสมาชิกของวง Siam Secrete Service  และ วงอะไรจ๊ะ และยังเป็นโปรดิวเซอร์ให้วงอย่าง อพาร์ตเมนต์คุณป้า จากอัลบั้ม Romantic Comedy และ อัลบั้ม สมรสและภาระ, Momoko Motion อัลบั้ม Punk in a coma, Krungthep Marathon อัลบั้ม The Winner (Co-Produce), (สิงห์) - ประชาธิป มุสิกพงศ์ อัลบั้มเดี่ยว โปรเจกต์พิเศษในนาม “INVERSOUL” (Co-Produce)
หลังจากนั้นจึงได้นำเพลงไปเสนอกับค่าย สไปซีดิสก์ มีผลงานอัลบั้มชุด Knock The Knock
ผลงาน

| ชื่ออัลบั้ม | ปีที่วางแผง | สังกัด | รายชื่อเพลง |
| --- | --- | --- | --- |
| E.P. วันเวลาที่หายไป | พ.ศ. 2550 | สไปซีดิสก์ | รายชื่อเพลง วันเวลาที่หายไป  กะโหลกไขว้  ฉันยังอยู่  |
| Knock The Knock | พ.ศ. 2551 | สไปซีดิสก์ | รายชื่อเพลง หากเธอต้องไป If You Have To  เธอหรือไร Whom?  จุลินทรีย์กวี Julinzee  ตำนาน Era  วันเวลาที่หายไป Dazed  จากเส้นขอบฟ้า Vanishing Line  สถานีบ้าบอ Insane Terminal  กะโหลกไขว้ Skull  จิตปรุงแต่ง Imaginary Mind  ฉันยังอยู่ Still  |
| E.P. Knock The Knock | พ.ศ. 2552 | สไปซีดิสก์ | รายชื่อเพลง น็อค เดอะ น็อค Knock The Knock  โลกที่ไม่มีเธอ World Without You  คู่แท้คนสุดท้าย The Last Soulmate  |
น้ำตกไกย์เอตูร์

น้ำตกไกย์เอตูร์ ในปี ค.ศ. 2004
น้ำตกไกย์เอตูร์ (อังกฤษ: Kaieteur falls) เป็นน้ำตกขนาดใหญ่ในทวีปอเมริกาใต้ เป็นน้ำตกของแม่น้ำโปตาโร ตั้งอยู่ในอุทยานแห่งชาติไกย์เอตูร์  ในเขตประเทศกายอานา
น้ำตกไกย์เอตูร์ เป็นน้ำตกชั้นเดียว มีความสูงถึง 741 ฟุต (226 เมตร) สูงกว่าน้ำตกไนแองการาถึง 4 เท่า และสูงกว่าน้ำตกวิกตอเรีย 2 เท่า น้ำตกไกย์เอตูร์เป็นน้ำตกที่มีการค้นพบหลังจากชาวตะวันตกได้เข้ามายึดครองอเมริกาใต้นานถึง 350 ปี
ปริมาณน้ำตกลงมาด้วยความเร็วประมาณ 663 คิวบิคเมตรต่อวินาที (23,400 คิวบิคฟุตต่อวินาที)
คำว่า "ไกย์เอตูร์" มีความหมายว่า "น้ำตกชายชรา"
แหล่งข้อมูลอื่น

รูปและข้อมูลเพิ่มเติม (อังกฤษ)
Kaieteur National Park เก็บถาวร 2007-01-09 ที่ เวย์แบ็กแมชชีน เว็บไซต์อุทยานแห่งชาติไกย์เอตูร์ (อังกฤษ)
แผนที่และภาพถ่ายทางอากาศของ น้ำตกไกย์เอตูร์
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
5°10′30″N 59°28′50″W﻿ / ﻿5.175°N 59.4805°W﻿ / 5.175; -59.4805
น้ำตกเมอร์ชิสัน

| น้ำตกเมอร์ชิสัน |
| --- | --- |
Murchison Falls

ที่ตั้งน้ำตกในยูกันดา
ที่ตั้ง: อุทยานแห่งชาติน้ำตกเมอร์ชิสัน ประเทศยูกันดา
พิกัดภูมิศาสตร์: 2°16′41″N 31°41′7″E﻿ / ﻿2.27806°N 31.68528°E﻿ / 2.27806; 31.68528
สายน้ำต้นทาง: แม่น้ำไนล์ขาว
อัตราการไหลเฉลี่ย: 300 m3/s
น้ำตกเมอร์ชิสัน (อังกฤษ: Murchison falls) เป็นน้ำตกขนาดใหญ่แห่งหนึ่งในทวีปแอฟริกา เป็นน้ำตกที่ได้รับน้ำจากแม่น้ำไนล์ ตั้งอยู่ในเขตอุทยานแห่งชาติน้ำตกเมอร์ชิสัน ประเทศยูกันดา อยู่ระหว่างตอนเหนือของทะเลสาบวิกตอเรียและทะเลสาบไคโอกา และเหนือสุดของทะเลสาบอัลเบิร์ต และอยู่ทางตะวันตกของแอฟริการิฟต์ตะวันตก
ด้านล่างของน้ำตกเป็นที่ ๆ น้ำเชี่ยวและไหลวนรุนแรงมาก จนเกิดเป็นฟองขาวเต็มไปหมด จนได้ชื่อว่าเป็น "หม้อต้มน้ำของปีศาจ" เนื่องจากมีปริมาณน้ำไหลผ่านถึง 300 ตัน/วินาที
แหล่งข้อมูลอื่น

เว็บไซต์อย่างเป็นทางการของอุทยานแห่งชาติน้ำตกเมอร์ชิสัน (อังกฤษ)
น้ำตาลไอซิง

น้ำตาลไอซิง (อังกฤษ: icing sugar หรือ powdered sugar, confectioner's sugar) คือ น้ำตาลทรายที่ผ่านกระบวนการบดละเอียด ลักษณะเป็นผงสีขาว ละเอียดคล้ายแป้ง (Powder Form) มีส่วนผสมของแป้งข้าวโพด (Corn Starch) ประมาณร้อยละ 3 ซึ่งทำหน้าที่เป็นสารป้องกันการจับตัว (Anti Caking Agent) ในผงน้ำตาล
น้ำตาลไอซิง เป็นหนึ่งในวัตถุดิบสำหรับการทำผลิตภัณฑ์เบเกอรี่ มีลักษณะเฉพาะในการใช้งานแตกต่างจากน้ำตาลทรายทั่วไป กล่าวคือ น้ำตาลไอซิง ซึ่งอยู่ในรูปของผง (Powder Form) สามารถละลายน้ำได้ดี ช่วยให้ไม่มีเหลือตกค้างในการทำละลาย แตกต่างจากน้ำตาลทราย ซึ่งอยู่ในรูปของผลึก (Crystal Form) จะละลายน้ำได้ไม่ดีนัก ต้องใช้ทั้งเวลา พลังงาน และความพยายามในการละลายที่มากกว่า
น้ำตาลไอซิง เหมาะสำหรับการทำผลิตภัณฑ์เบเกอรี่ประเภท เค้ก ครีมตกแต่งหน้าเค้ก โดนัท และตุ๊กตาไอซิง น้ำตาลไอซิ่งสามารถทำเองได้ที่บ้าน หรือหาซื้อได้ทั่วไปจากร้านจำหน่ายวัตถุดิบเบเกอรี่
ดูเพิ่ม

น้ำตาล
น้ำตาลป่น
น้ำตาลโดนัท
น้ำตาลเคลือบ
น้ำตาลรีดิวซ์

รูปแบบรีดิวซ์ของกลูโคส
น้ำตาลรีดิวซ์ (อังกฤษ: reducing sugar) คือน้ำตาลใด ๆ ที่สามารถทำหน้าที่เป็นตัวรีดิวซ์ได้เนื่องจากมีหมู่อัลดีไฮด์อิสระหรือหมู่คีโตนอิสระ โมโนแซ็กคาไรด์ทั้งหมดเป็นน้ำตาลรีดิวซ์ เช่นเดียวกันกับไดแซ็กคาไรด์บางชนิด โอลิโกแซ็กคาไรด์บางชนิด และพอลิแซ็กคาไรด์บางชนิด มอโนแซ็กคาไรด์สามารถแบ่งออกเป็นสองกลุ่ม: อัลโดสซึ่งมีหมู่อัลดีไฮด์ และคีโตสซึ่งมีหมู่คีโตน คีโตสจะต้องปรับให้เป็นอัลโดสก่อนที่สามารถทำหน้าที่เป็นน้ำตาลรีดิวซ์ได้ โมโนแซ็กคาไรด์ในอาหารทั่วไป กาแลคโตส กลูโคส และฟรุกโตสล้วนเป็นน้ำตาลรีดิวซ์
ไดแซ็กคาไรด์ซึ่งเกิดจากโมโนแซ็กคาไรด์สองโมเลกุลสามารถจำแนกได้ว่าเป็นน้ำตาลรีดิวซ์หรือไม่ใช่ ไดแซ็กคาไรด์ที่ไม่ใช่น้ำตาลรีดิวซ์เช่นซูโครสและทรีฮาโลสมีพันธะไกลโคซิดิกระหว่างคาร์บอนอโนเมอร์ จึงไม่สามารถเปลี่ยนเป็นรูปโซ่เปิดที่มีหมู่อัลดีไฮด์ได้ ติดอยู่ในรูปไซคลิก ไดแซ็กคาไรด์รีดิวซ์เช่นแลคโตสและมอลโตสมีคาร์บอนอโนเมอร์เพียงหนึ่งในสองของพวกมันที่เกี่ยวข้องกับพันธะไกลโคซิดิก ในขณะที่อีกตัวหนึ่งเป็นอิสระและสามารถเปลี่ยนเป็นรูปโซ่เปิดที่มีหมู่อัลดีไฮด์ได้
น้ำตาลรีดิวซ์จะทำปฏิกิริยากับกรดอะมิโนในปฏิกิริยาเมลลาร์ดซึ่งเป็นชุดของปฏิกิริยาที่เกิดขึ้นขณะปรุงอาหารที่อุณหภูมิสูงและมีความสำคัญในการกำหนดรสชาติของอาหาร นอกจากนี้ระดับของน้ำตาลรีดิวซ์ในไวน์ น้ำผลไม้ และอ้อยยังบ่งบอกถึงคุณภาพของผลิตภัณฑ์อาหารเหล่านี้อีกด้วย
ดูเพิ่ม

ปฏิกิริยาเมลลาร์ด
น้ำตาลป่น

น้ำตาลป่น (อังกฤษ: castor sugar, powdered sugar) แบ่งออกเป็น 2 ประเภทตามลักษณะทางกายภาพ คือ แบบผลึก (Crystal Form) และแบบผง (Powder Form)
น้ำตาลป่นแบบผลึก (Crystal Form) มีลักษณะและรูปแบบเหมือนน้ำตาลทรายโดยทั่วไปที่ใช้ในชีวิตประจำวัน เพียงแต่จะมีขนาดที่เล็กกว่าอย่างเห็นได้ชัด น้ำตาลป่นแบบผลึกได้มาจากกระบวนการคัดร่อนอีกครั้งจากน้ำตาลทรายขนาดปกติ น้ำตาลชนิดนี้จึงมีราคาแพงกว่าน้ำตาลทรายโดยทั่วไป เหมาะสำหรับการผสมลงในเครื่องดื่ม ด้วยขนาดที่เล็กกว่าทำให้ละลายในน้ำได้เร็วกว่าน้ำตาลทรายทั่วไป
น้ำตาลป่นแบบผง (Powder Form) มีความแตกต่างจากน้ำตาลป่นแบบผลึกเป็นอย่างมาก ทั้งในเรื่องของรูปร่างและการใช้งาน กล่าวคือ น้ำตาลป่นแบบผง จะเป็นน้ำตาลที่ผ่านการโม่บดเป็นผงละเอียดคล้ายผงแป้ง หากมองด้วยตาเปล่าจะคล้ายน้ำตาลไอซิ่ง (Icing Sugar) เป็นอย่างมาก น้ำตาลป่นชนิดนี้ผลิตเพื่ออุตสาหกรรมเบเกอรี่โดยเฉพาะ ทำหน้าที่เป็นสารให้ความหวานในผลิตภัณฑ์เบเกอรี่ มีความสามารถในการละลายน้ำได้ดีที่สุดเมื่อเปรียบเทียบกับน้ำตาลป่นแบบผลึก
ปัญหาที่พบโดยทั่วไปในการทำผลิตภัณฑ์เบเกอรี่ คือ ผู้ใช้จะไม่ทราบว่าน้ำตาลที่ใส่ไปในะหว่างขั้นตอนการผลิตนั้น ละลายเข้ากันดีกับส่วนผสมอื่นๆหรือไม่ หากน้ำตาลละลายได้ไม่หมด ผลที่ตามมาคือ ระดับความหวานไม่เป็นตามที่กำหนด และถ้ามีน้ำตาลตกค้างเป็นจำนวนมาก ก็จะทำให้ขณะรับประทานผลิตเบเกอรี่ดังกล่าวจะรู้สึกถึงเม็ดน้ำตาลที่ตกค้าง เพื่อหลีกเลี่ยงปัญหาดังกล่าว ผู้ใช้บางส่วนจึงหันไปใช้น้ำตาลป่นแบบผลึกซึ่งหาซื้อได้ง่าย อย่างไรก็ตามน้ำตาลชนิดนี้ก็ยังคงอยู่ในรูปของผลึกน้ำตาล ผู้ใช้ยังคงต้องใช้ความพยายามในการทำละลายอยู่ดี ดังนั้นน้ำตาลป่นแบบผง จึงเป็นอีกทางเลือกหนึ่งที่ของการแก้ปัญหา
ด้วยคุณสมบัติที่มีขนาดเล็กมากของน้ำตาลป่นแบบผง สามารถละลายน้ำได้ทันทีแม้ในอุณหภูมิห้อง ทำให้น้ำตาลละลายได้หมด ไม่เหลือสิ่งตกค้างในผลิตภัณฑ์ ผู้ใช้จึงมั่นใจได้ว่ารสชาติของผลิตภัณฑ์เบเกอรี่จะเป็นไปตามที่กำหนด นอกจากนี้ น้ำตาลป่นแบบผงซึ่งละลายน้ำได้เป็นอย่างดี จะช่วยให้ผู้ใช้ประหยัดพลังงานในการผลิตได้อีกด้วย อย่างไรก็ตามน้ำตาลป่นแบบผง มีความอ่อนไหวต่อความชื้นเป็นอย่างมาก การเก็บรักษาจึงต้องได้รับการดูแลเป็นอย่างดี และสามารถหาซื้อได้จากร้านจำหน่ายวัตถุดิบเบเกอรี่
ดูเพิ่ม

น้ำตาล
น้ำตาลไอซิ่ง
น้ำตาลโดนัท
น้ำตาลเคลือบ
น้ำตาลเคลือบ

น้ำตาลเคลือบ (อังกฤษ: Coating Sugar) มีชื่อเรียกเป็นภาษาอังกฤษในหลากหลายชื่อด้วยตามแต่ผู้ผลิตจะเป็นผู้กำหนด อาทิ Coating sugar, Glazing Powder, Dipping Sugar, Honey Dip Sugar, Fondant sugar ซึ่งบางส่วนจะเป็นผลิตภัณฑ์ที่นำเข้าจากต่างประเทศ บางส่วนผลิตได้เองในประเทศไทย ผลิตภัณฑ์เหล่านี้ผลิตขึ้นเพื่อใช้เฉพาะในกลุ่มเครือข่ายฟาส์ตฟู้ดส์ จึงไม่มีจำหน่ายเป็นการทั่วไป
น้ำตาลเคลือบเหล่านี้ถูกผลิตขึ้นโดยมีวัตถุประสงค์เพื่อใช้ในการเคลือบ หรือชุบผิวหน้าของผลิตภัณฑ์เบเกอรี่ โดยเหมาะอย่างยิ่งสำหรับโดนัท น้ำตาลเคลือบสามารถแยกย่อยออกเป็นสองประเภท ได้แก่ น้ำตาลเคลือบแบบใส และน้ำตาลเคลือบแบบหนา
น้ำตาลเคลือบแบบใส มีคุณสมบัติหลักคือ เมื่อเคลือบหน้าผลิตภัณฑ์แล้ว จะยังคงเห็นสีผิวของผลิตภัณฑ์ ช่วยเพิ่มรสชาติ สร้างความหลากหลายให้แก่ผลิตภัณฑ์ สำหรับน้ำตาลเคลือบแบบหนา มีคุณสมบัติแตกต่างจากแบบใส กล่าวคือ ใช้เคลือบบนผิวหน้าโดนัท เพื่อสร้างลวดลาย และสีสันให้แก่ผลิตภัณฑ์
อย่างไรก็ตาม น้ำตาลเคลือบนั้นยังไม่เป็นที่นิยมมากนัก เนื่องจากหาซื้อได้ยาก ราคาแพง และมีขั้นตอนการใช้งานที่ยุ่งยาก
ดูเพิ่ม

น้ำตาล
น้ำตาลไอซิ่ง
น้ำตาลโดนัท
น้ำตาลป่น
นิสสัน ลีฟ

| นิสสัน ลีฟ |
| --- | --- |

ภาพรวม
บริษัทผู้ผลิต: นิสสัน
เริ่มผลิตเมื่อ: พ.ศ. 2553–2568 (ประมาณ 1,000,000 คัน)
รุ่นปี: 2011–2025 (ยุโรป และ อเมริกาเหนือ)
แหล่งผลิต: Japan: Oppama Plant, Yokosuka, Kanagawa, Japan  United States: Smyrna, Tennessee United Kingdom: Sunderland (NMUK)
ตัวถังและช่วงล่าง
ประเภท: รถยนต์นั่งขนาดเล็ก / Small family car (C)
รูปแบบตัวถัง: แฮทช์แบ็ก 5 ประตู
โครงสร้าง: เครื่องวางหน้า, ขับเคลื่อนล้อหน้า
แพลตฟอร์ม: Nissan EV platform (ZE0) (ZE1)
ระบบส่งกำลัง
มอเตอร์ไฟฟ้า: Nissan EM motor, synchronous motor
กำลัง: 80–160 kW (109–218 PS; 107–215 hp)
ระบบเกียร์: 1-speed ปรับอัตราทดเกียร์ 7.937:1 (2011–2012) –> 8.193:1 (2013–2025)
แบตเตอรี่: 24 – 62 kWh lithium-ion battery
ระยะเหตุการณ์
รุ่นก่อนหน้า: นิสสัน อัลทรา (EV)
นิสสัน ลีฟ (อังกฤษ: Nissan Leaf) เป็นรถยนต์ไฟฟ้าแฮทช์แบ็ก 5 ประตูขนาดเล็ก ผลิตขึ้นโดยนิสสันและเปิดตัวในประเทศญี่ปุนและประเทศสหรัฐอเมริกาในเดือนธันวาคม พ.ศ. 2553 ตามด้วยประเทศแคนาดาและหลายประเทศในยุโรปปี พ.ศ. 2554 สำนักงานคุ้มครองสิ่งแวดล้อมแห่งสหรัฐอเมริกา (EPA) ได้ทดสอบระยะทางที่ลีฟรุ่นปี 2016 วิ่งได้ไกลสุดจากแบตเตอรีขนาด 30 กิโลวัตต์ชั่วโมงได้ 172 กิโลเมตร (107 ไมล์) ขณะที่แบตเตอรีมีความจุเต็ม ขณะที่แบตเตอรีขนาด 24 กิโลวัตต์ชั่วโมงที่มีขนาดเล็กกว่าได้ระยะทางไกลสุด 135 กิโลเมตร (84 ไมล์) เท่ากับรุ่นปี 2014/15 แบตเตอรีของลีฟสามารถชาร์จจากความจุว่างเปล่าถึงความจุ 80 เปอร์เซ็นต์ได้ในเวลาประมาณ 30 นาทีโดยใช้การชาร์จเร็วแบบกระแสตรง
ถึงเดือนมกราคม พ.ศ. 2561 ลีฟมากกว่า 300,000 คันได้ขายไปแล้วทั่วโลก ทำให้นิสสัน ลีฟเป็นรถยนต์ไฟฟ้าที่มียอดจำหน่ายสูงที่สุดในประวัติศาสตร์ ข้อมูลเมื่อ ธันวาคม 2560 สหรัฐเป็นตลาดที่ใหญ่ที่สุดของลีฟโดยขายได้ 114,827 คัน ตามด้วยประเทศญี่ปุ่น 72,500 คันและประเทศในยุโรปเกือบ 68,000 คัน
ในการที่ลีฟเป็นรถพลังงานไฟฟ้า นิสสัน ลีฟจึงไม่ได้ผลิตไอเสียหรือแก๊สเรือนกระจกในขณะขับขี่และช่วยลดการพึ่งพานำมันปิโตรเลียม ในบรรดารางวัลที่ได้รับ นิสสัน ลีฟได้รับรางวัล Green Car Vision Award ประจำปี พ.ศ. 2553, European Car of the Year ประจำปี พ.ศ. 2554,  World Car of the Year ประจำปี พ.ศ. 2554 และ Car of the Year Japan ประจำปี พ.ศ. 2554–2555
ประวัติการพัฒนา

นิสสัน คิวป์ เป็นโปรโตไทป์รถยนต์ไฟฟ้าคันแรกของนิสสันมีรหัส EV-01
รถยนต์ไฟฟ้าทดสอบ EV-12 บนพื้นฐานของนิสสัน ทีด้า/เวอซ่า
นิสสันได้เปิดตัวรถยนต์ไฟฟ้าล้วนของตัวเองในชื่อนิสสัน อัลทร่า ที่งานแสดงรถยนต์นานาชาติลอสแอนเจลิส เมื่อวันที่ 29 ธันวาคม พ.ศ. 2540 อัลทร่าถูกผลิตในระหว่างปี 2541 และ 2545 ทั้งหมดเพียง 200 คันเท่านั้น และส่วนใหญ่นำมาใช้เป็น "รถฟลีท" สำหรับบริษัทต่าง ๆ เช่น บริษัทที่เกี่ยวกับไฟฟ้า นิสสันยังได้พัฒนานิสสัน ไฮเพอร์มินิ รถยนต์พลังงานไฟฟ้าขนาดเล็กสามประตูสองที่นั่ง และได้ขายในจำนวนจำกัดแก่รัฐบาลและบริษัทรถฟลีทในประเทศญี่ปุ่นระหว่างปี พ.ศ. 2542 และ พ.ศ. 2544 ไฮเปอร์มินิยังถูกนำมาทดวิ่งในหลายเมืองในรัฐแคลิฟอร์เนียระหว่าง พ.ศ. 2544 และ พ.ศ. 2548
ตลาดและยอดขาย > Nissan Leaf ฉลองใหญ่ ยอดผลิตทะลุหลัก 500,000 คันก่อนครบ 10 ปี

Nissan Leaf (นิสสัน ลีฟ) รถพลังงานไฟฟ้าที่ออกจำหน่ายในวงกว้างรุ่นแรกของโลกมียอดการผลิตครบ 500,000 คันเรียบร้อยแล้ว
ความสำเร็จครั้งสำคัญของ Leaf เกิดขึ้นเกือบ 10 ปีหลังจากเจนเนอเรชั่นที่ 1 ได้รับการเปิดตัวออกทำตลาดประเทศญี่ปุ่นและสหรัฐอเมริกาในเดือนธันวาคม 2010 ก่อนที่เจนเนอเรชั่นที่ 2 จะเปิดตัวออกจำหน่ายในเดือนตุลาคม 2017 สำหรับ Leaf คันที่ 500,000 ถูกส่งมอบให้แก่มาเรีย แจนเซ่น ลูกค้าสุภาพสตรีในประเทศนอร์เวย์เมื่อวันที่ 1 กันยายนที่ผ่านมา ซึ่งเธอเปิดเผยว่า ทั้งตัวเธอเองและสามีเลือกรถพลังงานไฟฟ้ารุ่นนี้เพราะชื่นชอบในคุณภาพ
“เราตื่นเต้นเป็นอย่างมากที่ได้เป็นเจ้าของ Nissan Leaf คันที่ 500,000 พอดี รถรุ่นนี้ตอบสนองความต้องการของเราได้อย่างยอดเยี่ยมด้วยระยะทางขับขี่ที่ไกลและเทคโนโลยีที่ล้ำสมัย” แจนเซ่น กล่าวเพิ่มเติม
ตลาดและยอดขาย > ยุติการผลิตในยุโรป และ สหรัฐฯ

ในวันนี้ Nissan Leaf อาจจะมีแววว่าจะลาจากไปในปี พ.ศ. 2568 โดยการนำร่องจากฝั่งยุโรป ที่มีข่าวอย่าหนาหูว่า Nissan Leaf จะถูกแทนที่ด้วยรถยนต์รูปลักษณ์ SUV ขนาดเล็ก โดยในขณะนี้ได้มีการเริ่มต้นพัฒนารถยนต์ที่จะมาแทนตำนานรถยนต์ไฟฟ้าที่ยาวนานของ Leaf โดยข่าวเบื้องต้นอาจส่งผลไปถึงการขายรถยนต์ Nissan Leaf ในฝั่ง อเมริกา และโซนอเมริกาใต้ ด้วยตลาดในโซนอเมริการถชนิด SUV นั้นเป็นตลาดใหญ่ของทวีปเลยก็ว่าได้ ทำให้การเปลี่ยนแปลง Nissan Leaf นั้นอาจเป็นอีกก้าวที่เพิ่มส่วนแบ่งการตลาดของแบรนด์ได้ เมื่อเทียบยอดขาย 8 เดือนแรกของปี 2021 ในอเมริกา Nissan Leaf มีการจดทะเบียนเพียง 10,238 คันเท่านั้น เมื่อเทียบกับรถยนต์ไฟฟ้าแบบ SUV ไม่ว่าจะเป็น Chevy Bolt EVs ที่มียอดจดทะเบียนถึง 22,799 คัน และเจ้าตลาด Tesla Model Ys กับยอดการจกทะเบียน 105,445 คัน และแน่นอนตัวเต็งที่จะมาแทน Nissan Leaf นั้นคือ Ariya ที่แผนเดิมควรจะเปิดตัวในปีนี้ แต่เกิดสถานะการการขาดแคลนชิปเซมิคอนดักเตอร์ จึงต้องเลื่อนออกไปเป็นปี 2022
อีก 2-3 ปี Nissan Leaf จะหยุดการผลิต?
ทายาทของ Leaf จะมาในแพลทฟอร์มใหม่ของค่าย
Nissan LEAF ไม่ประสบความสำเร็จเท่าที่ควร
แผนในอนาคตของ Nissan
Guillaume Cartier ผู้บริหารของ Nissan จากฝั่งยุโรปได้ออกมาให้ข้อมูลว่า Nissan leaf ใน Generation ถัดไปมันจะดูมีความแตกต่างไปจากเดิมเพราะมันจะถูกเปลี่ยนให้กลายเป็นรถครอสโอเวอร์ไฟฟ้าที่จะให้มันมาทำหน้าที่แทนรถ hatchback ไฟฟ้าโดยมันจะเกิดขึ้นในปี พ.ศ. 2568 นั่นหมายความว่าในตอนนี้ทุกอย่างมันอยู่ในขั้นตอนการพัฒนาเป็นที่เรียบร้อยแล้ว Nissan จะมีการลงทุนไปผลิตรถยนต์ไฟฟ้าเป็นหลักในช่วงปี พ.ศ. 2568 โดยและคาดว่าในช่วงปี พ.ศ. 2573 จะทำยอดขายรถยนต์ไฟฟ้าทั่วโลกได้ถึง 80% และตลาดหลักของพวกเขานั่นก็คือประเทศสหรัฐอเมริกาซึ่งคาดหวังเอาไว้ที่ 40%
หาก Nissan Ariya นั้นเป็นอีวีในรูปแบบที่ต่างไป จึงคาดเดาได้ยากว่ารถรุ่นไหนจะมาแทน LEAF ได้ แต่มีความเป็นไปได้ที่ทายาทแฮทช์แบ็คไฟฟ้า 5 ประตูจะเป็น Nissan Chill-Out concept ที่เคยเปิดตัวในปลายปี 2021 ที่ผ่านมา
ตลาดและยอดขาย > ลดล้างสต๊อกกับราคาขายพิเศษแบบจำกัดในประเทศไทย

Final Call ! Nissan LEAF รถยนต์ไฟฟ้าลดล้างสต๊อก ! LEAF Full Electric 100%  1,990,000  959,000 บาท*
จากปกติ 1,990,000 บาท เหลือ 959,000 บาท ลดสูงสุดประมาณ 1,000,000 บาท
Nissan LEAF รถ EV 100% จากค่าย Nissan ลดราคาล้างสต๊อก (นำเข้า CBU จากญี่ปุ่น) จากราคาเปิดตัว 1,990,000 บาท ราคาล่าสุดเหลือ 959,000 บาท ลดเป็นล้านจากราคาเปิดตัว (ไม่ใช่ส่วนลดจากมาตรการสนับสนุนของรัฐบาลไทย)
สำหรับรถ Nissan LEAF ที่ขายในราคา 959,000 บาท มีจำนวนจำกัดเพียง 40 คันทั่วประเทศ โดยมีการกระจายโควต้าไปยัง 10 ดีลเลอร์ เฉลี่ยดีลเลอร์ละประมาณ 4-5 คัน ส่วนรถที่ขายนั้นเป็นรถใหม่ที่ไม่เคยจดทะเบียนมาก่อน ส่วนเรื่องการรับประกันต้องสอบถามกับผู้ขายอีกที
ตลาดและยอดขาย > ยอดขายทั่วโลก

ข้อมูลเมื่อ มกราคม 2018 นิสสัน ลีฟมีวางจำหน่ายแล้วสำหรับลูกค้ารายย่อยในกว่า 60 ประเทศ นับตั้งแต่เปิดตัวในปี พ.ศ. 2553 ได้มียอดขายกว่า 300,000 คันทั่วโลกจนถึงช่วงต้นเดือนมกราคมปี 2561 ทำให้ลีฟเป็นรถยนต์ไฟฟ้าที่ขายดีที่สุดในโลกตลอดกาล ข้อมูลเมื่อ ธันวาคม 2016 ณ เดือนธันวาคมปี พ.ศ. 2559 สหรัฐอเมริกามียอดขายสูงสุด 103,597 หน่วย ตาตมมาด้วยประเทศญี่ปุ่น 72,494หน่วย และยุโรป 67,829 หน่วย ตลาดยุโรปนำโดยประเทศนอร์เวย์มีลีฟที่จดทะเบียนใหม่ 19,407 จนถึงเดือนธันวาคม 2559 สหราชอาณาจักรครองอันดับที่สองด้วยยอดขาย 15,000 หน่วยภายในกลางเดือนกันยายนปี 2559
ตารางต่อไปนี้แสดงการขายปลีกตามปีนับตั้งแต่การส่งมอบลีฟที่เริ่มขึ้นในเดือนธันวาคม พ.ศ. 2553
| ประเทศ | รวมทั้งหมด | พ> ศ. 2560 | พ> ศ. 2559 | พ> ศ. 2558 | พ> ศ. 2557 | พ> ศ. 2556 | พ> ศ. 2555 | พ> ศ. 2554 | พ> ศ. 2553 |
| --- | --- | --- | --- | --- | --- | --- | --- | --- | --- |
| สหรัฐอเมริกา | 114,827 | 11,230 | 14,006 | 17,269 | 30,200 | 22,610 | 9,819 | 9,674 | 19 |
| ญี่ปุ่น | 96,999 | 16,925 | 22,375 | 9,057 | 14,177 | 13,021 | 11,115 | 10,310 | 19 |
| นอร์เวย์ | 22,781 | 3,374 | 4,162 | 3,189 | 4,781 | 4,604 | 2,298 | 373 |   |
| สหราชอาณาจักร | 22,359 | 5,463 | 4,463 | 5,236 | 4,051 | 1,812 | 699 | 635 |   |
| ฝรั่งเศส | 12,113 | 2,381 | 3,887 | 2,200 | 1,600 | 1,438 | 524 | 83 |   |
| แคนาดา | 5,519 | 946 | 1,375 | 1,233 | 1,085 | 470 | 240 | 170 |   |
| เยอรมณี | 4,918 | 841 | 1,121 | 831 | 812 | 855 | 451 | 7 |   |
| จีน | 4,032(1) |  | 1,961 | 1,273 | 582 | 216 |   |   |   |
| เนเธอร์แลนด์ | 3,157 | 513 | 666 | 447 | 510 | 462 | 265 | 294 |   |
| สวีเดน | 3,542 | 981 | 836 | 841 | 438 | 317 | 129 |   |   |
| สเปน | 2,159 | 530 | 344 | 344 | 465 | 263 | 154 | 59 |   |
| อิตาลี | 2,103 | 448 | 460 | 389 | 332 | 323 | 146 | 5 |   |
| เดนมาร์ก | 1,202 | 20 | 85 | 224 | 577 | 211 | 73 | 12 |   |
| ไอร์แลนด์ | 1,366 | 258 | 352 | 405 | 192 | 43 | 69 | 45 | 2 |
| เบลเยียม | 1,510 | 389 | 466 | 162 | 178 | 141 | 114 | 60 |   |
| ออสเตรีย | 1,151 | 384 | 333 | 156 | 121 | 88 | 64 | 3 |  |
| ออสเตเลีย | 997(2) | 384 | 156 | 109(2) | 173 | 188 | 77 | 19 |   |
| สวิตเซอร์แลนด์ | 831 | 131 | 158 | 145 | 106 | 178 | 74 | 39 |   |
| ยอดรวม | 300,524 | 44,814 | 56,873 | 43,354 | 60,259  | 47,152 | 26,247 | 21,785 | 40 |

| ยอดขายทั่วโลกทั้งหมด | 303,678 |  |  | 43,651 | 61,507 | 47,716 | 26,973 | 22,094 | 50 |
หมายเหตุ: (1) ยอดขายในประเทศจีนเป็นรถรุ่นเวนูเซีย อี30 (2) ยอดขายในออสเตเลียนับถึงเดือนกันยายน พ.ศ. 2558
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ นิสสัน ลีฟ
เว็บไซต์ทางการ
Nissan Leaf electric range variability for different ambient temperatures เก็บถาวร 2013-12-19 ที่ เวย์แบ็กแมชชีน (ภาษาอังกฤษ)
Nissan is observing electrons to improve Leaf Battery performance by 150% (ภาษาอังกฤษ)
นิสสัน ลีฟเป็นรถยนต์พลังงานไฟฟ้าที่มียอดขายมากที่สุดในโลก โดยยอดขายลีฟมากกว่า 300,000 หน่วยในเดือนมกราคม พ.ศ. 2561
มาตรวัดของนิสสัน ลีฟ
คันเกียร์ของนิสสัน ลีฟ
นิสสัน ลีฟ รุ่นที่ 2 (ZE1)
นูมัน อาคาร์

| นูมาน อาคาร์ |
| --- | --- |
อาคาร์ในงาน 2017 Cannes Film Festival
เกิด:  (1974-10-07) 7 ตุลาคม ค.ศ. 1974 (50 ปี) เกลกิต, ตุรกี
อาชีพ: นักแสดง. โปรดิวเซฮร์
ปีปฏิบัติงาน: 2003–ปัจจุบัน
นูมาน อาคาร์ (อังกฤษ: Numan Acar; เกิด 7 ตุลาคม พ.ศ. 2517) เป็นนักแสดงและผู้ผลิตภาพยนตร์ชาวเยอรมันเชื้อสายตุรกี
ชีวิตและอาชีพ

Acar เกิดเมื่อปี พ.ศ. 2517 ที่เมือง โกซอกลู หมู่บ้านเล็ก ๆ ในเขต เกลกิต ของตุรกี เขาอาศัยอยู่ในเมืองใกล้เคียงของ เออร์ซินแคน จนถึงปี ค.ศ. 1982 เมื่อครอบครัวของเขาอพยพไปเยอรมนี อาคาร์สำเร็จการศึกษาด้านวิศวกรรมโยธา จากนั้นเปลี่ยนสนใจไปที่การแสดง เขาเริ่มแสดงภาพยนตร์ทั้งในตุรกีและเยอรมันจากนั้นก่อตั้ง Acar Entertainment ในปี พ.ศ. 2550 โดยผลิตภาพยนตร์เยอรมัน-ตุรกี
หลังจากมีบทบาทมากมายในการผลิตภาพยนตร์และโทรทัศน์ของตุรกี, เยอรมัน และเกาหลีใต้ อาคาร์มีบทบาทครั้งแรกที่อเมริกาในปี ค.ศ. 2014 รับบท เฮสแซม แฮกกานี ในซีซันที่สี่ของเรื่อง Homeland เขาลดบทบาทในปี ค.ศ. 2020 สำหรับฤดูกาลที่แปดและสุดท้ายของเรื่อง  โฮมแลนด์
อาคาร์ซึ่งอาศัยอยู่ในเบอร์ลิน สามารถพูดได้หลายภาษาอย่างคล่องแคล่วรวมถึงภาษาเยอรมัน, ตุรกี, สเปน และอังกฤษ และมีความรู้เกี่ยวกับ เคิร์ด อาเซอร์ไบจาน และอารบิก
ผลงานทางโทรทัศน์

2003: KreuzGang
2003: Sammler
2004: Kebab Connection
2004: Max und Moritz Reloaded
2004: Fliegende Ratten
2005: 7 (Sieben)
2005: Lieben
2005: Hacivat ve Karagöz neden öldürüldü – Killing the Shadows
2006: Cenneti Beklerken – Waiting for Heaven
2006: Eve Giden Yol – Road Home.
2006: Last Look
2007: Mülteci – Refugee
2007: Lauf um Dein Leben – Vom Junkie zum Ironman
2007: Ein Augenblick Freiheit
2008: Der Bibelcode
2008: Dot (Punkt)
2008: Ninja Assassin
2010: Das Haus Anubis
2010: Zeiten ändern dich
2011: Kokowääh
2011: Männer ticken, Frauen anders
2012: Blutadler
2013: The Berlin File
2014: Homeland (TV series)
2014: The Cut
2014: Rosewater
2014: Flying Home
แหล่งข้อมูลอื่น

นูมัน อาคาร์ ที่อินเทอร์เน็ตมูวีเดตาเบส
Official website เก็บถาวร 2012-08-04 ที่ เวย์แบ็กแมชชีน
น้ำกร่อย

น้ำกร่อย (อังกฤษ: brackish water) คือน้ำทะเล (น้ำเค็ม) ผสมกับน้ำจืด สามารถพบได้ตามปากอ่าวแม่น้ำออกทะเล เช่น สมุทรปราการ  (แม่น้ำเจ้าพระยาออกทะเล)  บริเวณสมุทรสาคร (แม่น้ำท่าจีนออกทะเล)  สมุทรสงคราม (แม่น้ำแม่กลองออกทะเล) โดยทั่วไปแล้ว น้ำกร่อยหรือน้ำทะเลในสภาพปกติมีสภาพเป็นด่างอ่อน ๆ pH ราว 7.3 ไปจนถึง 8.5 เหตุที่น้ำทะเลมีสภาพเป็นด่างอ่อน ๆ เป็นเพราะในน้ำทะเลมีแร่ธาตุหลายชนิด ที่ทำให้น้ำเป็นด่างอ่อน
| น้ำแบ่งตามระดับความเค็ม วัดจากความเข้มข้นของเกลือ |
| --- | --- | --- | --- |
| น้ำจืด | น้ำกร่อย | น้ำเกลือ/น้ำเค็ม | น้ำเกลือเข้มข้น |
| < 0.05 % | 0.05 – 3 % | 3 – 5 % | > 5 % |
| < 0.5 ppt | 0.5 – 30 ppt | 30 – 50 ppt | > 50 ppt |
เครื่องมือวัดความเค็ม เรียก ซาลิโนมิเตอร์ (Salinometer) หรือ รีแฟรกโตซาลิโนมิเตอร์ (Refractosalinometer) วัดโดยใช้หลักการหักเหของแสง ยิ่งเค็มมาก ยิ่งหักเหมาก แล้วแปลงไปเป็นสเกลของ ppt (part per thousand = ส่วนในพันส่วน) ซึ่งเป็นหน่วยของค่าความเค็มของน้ำ ความเค็มกับ pH ไม่ได้สัมพันธ์กันโดยตรง เพียงแต่ว่าน้ำทะเลมี pH สูงกว่าน้ำจืด แต่น้ำในนาเกลือที่มีความเค็มเกิน 100 ppt มีค่า pH ไม่แตกต่างจากน้ำทะเลปกติ (ไม่นับปัจจัยอย่างอื่นที่เข้ามาเกี่ยวข้องด้วยเช่น ค่า DO หรือ คาร์บอนไดออกไซด์ เป็นต้น)
ในบริเวณที่เป็นน้ำกร่อยมีสิ่งมีชีวิตทั้งสัตว์และพืชอาศัยอยู่ ซึ่งมีรายละเอียดดังแสดงข้างล่าง